khistorydata/jeongjo-sjw-relations huggingface dataset:
정조 13년
曺遠振以義禁府言啓曰抄啓文臣宋祥濂留置當直待畢製草記事命下矣宋祥濂今已畢製之意敢啓傳曰使卽退送此後講製無敢懸頉之意嚴飭可也
정조 13년
己酉十一月十五日酉時上御重熙堂左承旨入侍時左承旨徐邁修記事官徐有聞記注官金健修記事官金祖淳以次進伏訖上曰三院副提調皆兼帶耶邁修起伏訖上曰早曉勞動以致痰滯連進湯劑今則差減都提擧不必留宿藥院卽爲還第之意傳諭可也邁修曰令醫官診候區區之望也上曰已得差復何必診候乎命書榻敎曰消滯飮一貼煎入上曰消滯飮一貼更爲煎入出榻敎命退承史以次退出
정조 13년
行都承旨蔡弘履未肅拜左承旨李祖承坐右承旨李集斗未肅拜左副承旨申耆坐直右副承旨尹行任坐直同副承旨李命勳未肅拜注書徐有聞別仕直一員未差假注書鄭馦仕直事變假注書南履翼仕
정조 13년
藥房都提調金鍾秀提調徐有隣副提調徐邁修啓曰伏未審夜間聖體調攝若何寢睡水剌之節何如膈滯之候亦何如昨日二貼湯劑進御之後顯有快勝之效否臣等率諸御醫趁早入診詳察聖候議定繼進湯劑爲宜臣等不任達宵憂慮敢來問安竝此仰稟答曰知道昨日晩後快差卿等不必入侍矣王大妃殿惠慶宮中宮殿藥房口傳問安答曰知道
정조 13년
申耆啓曰明日常參經筵取稟傳曰只朝講
정조 13년
傳于李祖承曰懸頉及解由未出承旨左副承旨許遞前望單子入之待下批牌招察任
정조 13년
承旨前望單子入之林蓍喆申耆尹行任落點
정조 13년
李祖承啓曰新除授行左承旨林蓍喆右副承旨申耆同副承旨尹行任卽爲牌招何如傳曰允
정조 13년
工曹判書前望單子入之尹塾落點
정조 13년
以工曹判書尹塾牌不進推考傳旨傳于李祖承曰豈可如是乎一遞業已曲諒此傳旨勿施更爲牌招申飭行公
정조 13년
大司成前望單子入之李敬一落點
정조 13년
以大司成李敬一牌不進罷職傳旨傳于李祖承曰只推更爲牌招
정조 13년
傳于李祖承曰奉審承旨入侍
정조 13년
玉堂前望單子入之校理徐榮輔尹光顔修撰李羲觀落點
정조 13년
以校理徐榮輔修撰李羲觀牌不進罷職傳旨傳于尹行任曰只推更爲牌招違牌傳旨勿爲捧入
정조 13년
傳于尹行任曰明日朝講諫院不備云大司諫未差之代前望單子入之待下批牌招察任
정조 13년
大司諫前望單子入之尹㬦落點
정조 13년
承旨前望單子入之蔡弘履李集斗李命勳落點
정조 13년
傳于尹行任曰左承旨入侍
정조 13년
申耆啓曰明日抄啓文臣親試爲之事命下矣處所以何處爲之乎敢稟傳曰便殿爲之
정조 13년
尹行任啓曰明日抄啓文臣課講時何承旨進去乎敢稟傳曰左承旨右承旨左副承旨右副承旨輪回進去
정조 13년
兵曹口傳政事副司直金憙金載瓚徐邁修洪仁浩李益運竝單付
정조 13년
己酉十一月十六日辰時上御重熙堂左承旨奉審承旨入侍時左承旨徐邁修左副承旨李益運假注書鄭馦記注官趙慶遠金鳳顯以次進伏訖上敎益運曰昨日何不入來耶益運曰夜深且雨不得入來矣命益運書傳敎曰都監儀軌之役不可一味遲滯政院日記及內閣日省錄考出之役都廳專當擧行都廳中時帶承旨人竝許遞筵話及日記亦有釐正者此則其時承旨金載瓚洪仁浩專當擧行俱帶劇任竝許遞竝令該曹口傳付軍職堂后未修納日記之過限者若於念後不卽修納直爲禁推畢修納後草記放送編役浩汗而京都監郞廳只有洪彝浩一人云勿拘前例監造官中一員加啓下使之眼同擧行又命益運書傳敎曰承旨前望單子入之又命益運書傳敎曰抄啓文臣講製逐日設行試官不備前直提學金憙敍用仍任前職陞庠課製聞已許久不爲云大司成未差之代前望單子入之待下批牌招察任命退承史以次退出
정조 13년
己酉十一月十六日申時上御重熙堂坐直承旨入侍時同副承旨尹行任記事官徐有聞記注官金鳳顯記事官金祖淳以次進伏訖上命書傳敎曰玉堂在外及呈辭違牌人員竝許遞前望單子入之待下批牌招察任上曰自明日至二十九日課講時試官文任及堂上直閣中加差二員輪回考講出榻敎上曰政官待開門牌招開政出榻敎上曰未肅拜工曹判書許遞前望單子入之待下批牌招察任出榻敎命書榻敎曰未下直守令皆令明日辭朝上京守令亦令明日下送後草記上曰九月朔抄啓文臣親試明日爲之出榻敎命書傳敎曰次對久未爲之明日來會命退承史以次退出
정조 13년
行都承旨蔡弘履坐行左承旨趙鼎鎭坐直右承旨李祖承坐左副承旨李集斗坐右副承旨申耆坐直同副承旨尹行任坐注書徐有聞別仕直一員未差假注書鄭馦仕直事變假注書南履翼仕
정조 13년
藥房都提調金鍾秀提調徐有隣左承旨李祖承啓曰伏未審夜間聖體調攝若何寢睡水剌之節何如膈間往來之候亦何如臣等率諸御醫趁早入診詳察聖候議定當進湯劑爲宜臣等不任區區憂慮敢來問安竝此仰稟答曰知道卿等不必入侍矣王大妃殿惠慶宮中宮殿藥房口傳問安答曰知道
정조 13년
申耆啓曰禁衛營將官來言今日本營軍兵日次私習云矣敢稟傳曰知道
정조 13년
申耆啓曰御營廳將官來言今日本廳軍兵日次私習云矣敢稟傳曰知道
정조 13년
以大司諫尹㬦牌不進罷職傳旨傳于申耆曰許遞前望單子入之待下批牌招察任
정조 13년
大司諫前望單子入之李命勳落點
정조 13년
承旨前望單子入之趙鼎鎭落點
정조 13년
備邊司以鄭大容爲廣州府尹
정조 13년
以慶尙左水使狀啓靑魚尙不捉得趁未封進惶恐待罪事傳于蔡弘履曰勿待罪事回諭
정조 13년
以平安監司狀啓冬至正使判府事李性源上疏批答有旨祗受事傳于蔡弘履曰正使上疏在松都時封發則今於批答下諭事西伯許有旨以卿以上疏上送爲辭近來政院事皆若此當該承旨越俸一等
정조 13년
申耆啓曰事變假注書南履翼身病猝重勢難察任今姑改差何如傳曰允
정조 13년
南履翼改差代以任㸁爲事變假注書
정조 13년
趙鼎鎭啓曰合辭方張之時諫院無詣臺之員今日政新除授諸臺竝待下批牌招何如傳曰允
정조 13년
有政吏批判書吳載純進參判未差參議丁範祖在外未肅拜行都承旨蔡弘履進啓曰領議政李在協勉副事命下矣當爲置處而領敦寧一窠他大臣今方見帶時無相當窠依例送西之意敢啓傳曰知道以具庠爲吏曹參判鄭好仁爲大司憲洪彦喆爲執義李運彬爲司諫尹羽烈尹翊東爲掌令崔烜爲獻納姜文會張至冕爲正言崔顯重爲修撰韓光植爲副修撰李時秀爲右尹李勉兢爲刑曹參議廣州府尹單鄭大容學生鄭東尹贈吏參例兼故判官鄭愼儉贈吏議以上廣州府尹鄭大容兩代追贈
정조 13년
兵批判書金尙集病參判洪檍病參議李夔入直進參知李師濂病右副承旨申耆進副護軍許晊宋銓安鼎大副司直洪良浩金文淳洪明浩徐鼎修金光默林蓍喆曺遠振洪義浩李書九李濟萬柳焵尹㬦洪秉殷李錫夏金履翼李普天副司果李太亨李冕膺李貞運崔重圭以上竝單付
정조 13년
申耆啓曰臣與左副承旨李集斗伴直矣玆以出去同副承旨尹行任卽爲牌招何如傳曰左承旨牌招
정조 13년
申耆以備邊司言啓曰廣州府尹閔台爀以臣之因營門體例間事推治其下吏棄官上京連呈辭狀已過數旬矣促令還任而了無動靜糴政方急而一向抛置軍門之紀律自別廟堂之事面亦重則一守令之略不顧忌大關國體廣州府尹閔台爀拿問處之何如傳曰允
정조 13년
以閔台爀囚單子傳于申耆曰罷職放送
정조 13년
李集斗以遷園都監都提調意啓曰表石陪進豎立日字令日官推擇則陪進日字今十一月十九日卯時爲吉豎立日字同月二十四日午時爲吉云以此日時擧行之意敢啓傳曰知道
정조 13년
李集斗以遷園都監都提調意啓曰表石文印出後各殿進上簇子依例以入之意敢啓傳曰知道
정조 13년
李集斗以弘文館言啓曰應敎鄭萬始由限已過卽爲牌招察任何如傳曰允
정조 13년
掌令尹翊東持平金翰東校理徐榮輔尹光顔副校理徐配修正言張至冕修撰李羲觀副修撰金熙朝啓曰請黜置罪人鄭致達妻亟令王府夬正典刑以洩神人之憤條辭見上請物故罪人德相亟施孥籍之典條辭見上請逆賊尙喆依律處斷條辭見上以下一行刀削答三司曰不允以下七字刀削
정조 13년
掌令尹翊東持平金翰東正言張至冕啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情條辭見上請遲晩後物故罪人啓能亟施孥籍之典條辭見上請令王府一依古典趾賊等凶種之年未滿者待其稍長卽施邦刑俾絶凶逆易種養禍之患條辭見上請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑條辭見上請物故罪人國榮亟施孥籍之典條辭見上請梟示罪人明謙正刑罪人以謙亟施孥戮之典逆復庶子好石不待年滿亟施處絞之律條辭見上請遲晩罪人宇鎭更令王府卽速拿來仍前設鞫期於得情夬正典刑條辭見上請減死定配罪人廷楫亟令王府設鞫嚴問期於得情條辭見上請荐棘罪人時偉亟令王府設鞫得情夬正王法條辭見上答兩司曰不允
정조 13년
正言張至冕啓曰請大靜縣爲奴罪人金壽賢更令王府設鞫嚴問依律處斷條辭見上請爲奴罪人河翼龍亟命王府設鞫得情快正王法條辭見上請金甲島爲奴罪人克觀古今島爲奴罪人克泰更令王府嚴鞫得情快正王法條辭見上請恒善支屬亟命散配時謙兄弟竝投絶島以嚴隄防條辭見上請巨濟府絶島安置罪人朴宗集亟令王府拿鞫得情施以當律條辭見上請逆賊尙魯亟施孥戮之典條辭見上請逆臣承烈亟令王府夬正典刑條辭見上請驥顯設鞫嚴問期於得情夬正典刑條辭見上請翼魯亟令王府嚴鞫得情以正典刑條辭見上請龜顯設鞫嚴問期於得情條辭見上請大司諫尹尙東施以竄配之典條辭見上請物故罪人在簡諸子亟施絶島散配之典條辭見上新除授司諫李運彬時在京畿水原地獻納崔烜時在果川地正言姜文會時在楊州地請竝斯速乘馹上來事下諭大司諫李命勳以臣昏憒空疎耳目重任自知不稱而諫長特除遽下於入闕之時且値朝講義分是懼張皇出肅及登筵席以三司合啓體重故不可以兩司合啓先爲傳啓之意仰達矣至承特推之嚴敎滿心悚惶無地容措其何可一刻晏然於臺次乎引嫌而退巨魁方討他啓未遑不失臺體豈遞言官請大司諫李命勳出仕答院曰不允下諭事處置事依啓
정조 13년
李集斗以吏曹言啓曰未下直守令皆令明日辭朝上京守令亦令明日下送後草記事命下矣高山縣監尹玄錫卽爲下去之意屢度催促謂有情勢終不還官事甚未安本曹請推之外無他可施之罰何以爲之敢稟傳曰情勢二字重臣猶不可更提況此人乎此草記勿施嚴飭卽刻下送後草記可也
정조 13년
李集斗以吏曹言啓曰情勢二字重臣猶不可更提況此人乎此草記勿施嚴飭卽刻下送後草記可也事命下矣嚴飭之下謂有情勢終不下去事體所在誠極未安高山縣監尹玄錫令該府拿問處之何如傳曰其委折査問草記可也
정조 13년
李集斗以兵曹言啓曰五衛將曺允彬身病猝重勢難供職呈狀乞遞宿衛輪番之任不可久曠今姑改差何如傳曰允
정조 13년
李集斗以壯勇營言啓曰顯隆園幸行定例以每年一次磨鍊而京營門軍兵屢日隨駕之弊宜有所軫念設置鄕軍五哨自江外替代事命下矣合行條件成節目啓下以爲永久遵行之地何如傳曰允
정조 13년
己酉十一月十七日午時上御重熙堂承旨入侍時右副承旨尹行任記事官徐有聞記注官金鳳顯記事官金祖淳以次進伏訖上曰有司堂上如在闕中使之入侍可也賤臣承命出與有司堂上徐有隣偕入進伏上曰承旨前望單子入之賤臣承命持入有隣曰臣待罪戶曹時依下敎釐正各寺位田免稅有名無實之弊發關査問於諸道矣向接醴泉郡守粘報則以爲本郡所在報恩寺位田畓雖是有土土本瘠薄食實鮮少故毋論豐歉定以九結四負之數而其所應役則以每結六兩收捧合爲五十四兩零矣今若依有土免稅例每結收租二百斗則勢將陳棄收稅無處惟有一條兩便者依各宮房折受例每結稅錢七兩六錢零定式收捧則比前加數爲一兩餘矣在民人略有添徵之事在僧徒不無些少之益以此指一決定似合事宜云矣實狀旣如此不可以有土勒徵如例之稅依該郡守粘報定式施行之意分付何如上曰依爲之出擧條有隣曰今番表石治鍊入刻輸運豎立時容入物力及本都監儀軌所需假令當爲錢一千二百餘兩米六十餘石木三同零而本都監前區劃之數盡用無餘勢將從他區處然後方可需用米六十石分半取用於戶惠廳錢一千二百兩木三同戶惠廳及兵曹分數取用而前此戶惠廳米各五十石追後請劃次先爲取用矣此亦當一體區處而都提調之意如此故敢此仰達矣上曰依爲之出擧條命退諸臣以次退出
정조 13년
行都承旨蔡弘履坐行左承旨趙鼎鎭坐右承旨李集斗坐左副承旨申耆坐直右副承旨李濟萬未肅拜同副承旨尹行任坐直注書徐有聞別仕直一員未差假注書鄭馦仕直事變假注書任㸁仕
정조 13년
藥房都提調金鍾秀提調徐有隣副提調蔡弘履啓曰伏未審夜間聖體調攝若何寢睡水剌之節何如膈間往來之候亦何如臣等率諸御醫趁早入診詳察聖候議定當進湯劑爲宜臣等不任區區憂慮敢來問安竝此仰稟答曰知道卿等不必入侍矣王大妃殿惠慶宮中宮殿藥房口傳問安答曰知道
정조 13년
申耆以都摠府言啓曰今日入直內三廳武兼禁軍及軍兵等中日當依前設行而官弓中日設行於北營事命下矣入直內三廳武兼禁軍軍兵等出去時請出標信傳曰知道
정조 13년
趙鼎鎭啓曰掌令尹翊東持平金翰東正言張至冕旣在臺廳不爲傳啓直爲出去合辭方張之時無端闕啓揆以事體誠極未安推考警責傳旨未下外與未肅拜臺諫一體牌招何如傳曰允
정조 13년
以掌令尹翊東持平金翰東牌不進罷職傳旨傳于趙鼎鎭曰只推
정조 13년
趙鼎鎭啓曰大司憲鄭好仁未肅拜執義洪彦喆掌令尹羽烈在外掌令尹翊東持平金翰東呈辭持平李敬心疏批未下監察茶時之意敢啓傳曰知道
정조 13년
以憲書齎咨官聞見手本傳于趙鼎鎭曰渠雖象譯名以奉使所謂事件聞見手本太不成樣前所未見所當各別嚴處而以萬里往返姑爲參酌此後齎咨官無得如是之意嚴飭該院
정조 13년
申耆啓曰吏曹判書吳載純參判具庠牌不進推考傳旨今方捧入而開政命下之後如是違牌不卽擧行事甚未安更爲牌招何如傳曰允
정조 13년
尹行任啓曰新除授臺諫掌令尹翊東正言張至冕承牌詣闕啓稟入來之時持平金翰東謂以今日詣臺臺臣莫重留門亦爲隨入臣之不察之失不勝惶恐而當該臺臣不可無警推考何如傳曰允
정조 13년
承旨前望單子入之李濟萬落點
정조 13년
申耆啓曰明日朝講兩司當爲進參憲府除在外疏批未下外未肅拜呈告人員竝待開門牌招諫院除在外引避退待外未差之代政官牌招開政差出待下批一體牌招以爲入侍之地何如傳曰允
정조 13년
兵曹啓目粘泗川前縣監洪健祚捐廩鳩財許多城牒軍器新備修繕若是夥多似當施以加資之典是白乎矣係于恩賞自下不敢擅便上裁敎是白乎旀安義土校金晶漢自辦財力修改軍物令本營從優施賞以爲奬勸之地各鎭營試藝居末邑守令竝推考警責何如判付啓依回啓施行爲旀小邑土校有此自辦財力修繕軍物之擧極爲可嘉特給帖加爲良如敎
정조 13년
正言張至冕啓曰臣姿性疎愚淸朝言責自知不稱而昨承除旨暮膺召牌蓋爲懲討義急合啓體重也唯其當夜承批待曉出門只緣生疎而昨日詣臺今朝傳啓未諳其規故果然待開鑰卽出而乃者致承宣請推臣於是滿心愧恧不知容措以此情踪其何可一刻晏然於臺次乎請命遞斥臣職答曰勿辭
정조 13년
尹行任啓曰正言張至冕一日再啓煩瀆退待物論矣敢啓傳曰知道
정조 13년
尹行任以吏曹言啓曰高山縣監尹玄錫令該府拿問處之草記批旨內其委節査問草記事命下矣尹玄錫處査問則以爲本縣紙地最爲痼弊京各司監兵營本縣所用紙以錢代捧千有餘金從前五寺之所當者而今則三寺已無形址只有雲門安心兩寺專當五寺之役故緇徒不堪其役稍稍流散數三殘僧聚散無常千餘兩紙價指懲無所前縣監臣尹行醇遞職後以代懲民結之意只成節目未及施行而民受僧弊非但祛一生一此路一開將爲民邑無窮之弊故其委節詰問其時由吏則僧徒備給九十兩錢中間用情以其紙地移懲民結之意一一自服故卽爲推還其賂錢以此意報使刑推而紙地則拮据無策爲先盡減本縣之所用而京各司所納依前自兩寺應役之意新成節目所謂營納則自營門除給者不過米石實不足補其萬一故亦以除減之意屢次論報終不得題更爲面議則謂以前官所設施仍舊貫爲之無妨云云而不可以營門之指揮勒徵於民結迄至今相持受由上京之後巡營捉治公兄該色刑推後至今牢囚且許多軍物固非時日所可一新者故自八月次次修補限以明春期於訖工不意兵使委送親裨稱以摘奸大鬧空官先施猛棍仍受賂錢而今十月分厥裨又托摘奸重來本縣一層生梗歸以瞞告首鄕首吏一竝捉去其他題辭無非蹲沓以此以彼萬無冒沒還任之望云何以爲之敢稟傳曰事關交承與營閫其在相敬之義委折之如此如彼姑無論決不可如是煩屑此草記勿施當初差遣不但以部官時精詳知之爲渠便養使之當日還官仍以下送後形止草記可也
정조 13년
申耆以兵曹言啓曰依下敎罪人田相議咸鏡道永興府充軍定驛子待城門開後倍道押送配所之意敢啓傳曰知道
정조 13년
申耆以備邊司言啓曰外方徵債防塞時京司一體擧行而年分回啓後自本司草記知委事因特敎定式矣今年外方徵債旣已限明秋防塞京司徵債亦爲一體防塞之意分付法司何如傳曰允
정조 13년
申耆以備邊司言啓曰摠戎廳舊還當捧數爻酌量草記事命下矣取見摠戎使金思穆牒報則各年停退九千四百餘石內最近丙午條一千八百餘石請盡數收捧而丙午停退數比守禦廳不滿五之一且摠廳穀之散在各邑者比之守禦廳穀之專在廣州一邑者民力之紓慘懸殊軍餉體重事當依所報施行而以守摠兩營丙午條分數停退之例言之則廣州民之五分四停退旣蒙特恩之後摠廳屬邑之獨令準納恐不無向隅之歎摠戎廳丙午停退條元數內限折半收捧之意分付何如傳曰允
정조 13년
申耆以都摠府言啓曰副摠管申光履入直軍兵等官弓中日習射事北營晝仕出去之意敢啓傳曰知道
정조 13년
申耆以壯勇營言啓曰水原鄕軍五哨纔已設置矣物力未就緖之前最初一次軍服當先爲措備而本營木儲見今不敷嶺營射軍木十同全羅左右水營休番木各二十同劃得取用何如傳曰允
정조 13년
趙鼎鎭以義禁府言啓曰因刑曹判書沈頤之所啓渭原前郡守柳增萬移本府處之事擧條啓下矣柳增萬今方待命卽爲拿囚之意敢啓傳曰知道
정조 13년
以禁府都囚徒傳于申耆曰尹頤東柳增萬放
정조 13년
己酉十一月十八日酉時上御重熙堂坐直承旨入侍時同副承旨尹行任記事官徐有聞記注官金健修記事官金祖淳以次進伏訖上曰兵曹參議尙不擧行寧不駭然乎行任曰見方待命於延英門外只俟嚴譴云矣命書傳敎曰自昨夜至今夜屢敎之下該堂擧措萬萬駭然政事之至今未出場寧有如許格例況俄下嚴敎何如則稱以待命反囑承宣有此院啓節節無狀當該兵曹堂上爲先罷職他堂郞爲牌招入直仍卽下批又命書傳敎曰重臣事豈不太過乎本職一遞廉隅旣伸人言之虛謊業已悉燭則連日出牌以違爲事事體道理俱甚未安行工曹判書尹塾更爲牌招兼有下問事仍令入侍上曰右承旨許遞前望單子入之待下批牌招察任出榻敎命退承史以次退出
정조 13년
行都承旨蔡弘履坐行左承旨趙鼎鎭坐右承旨趙衍德坐左副承旨李集斗坐直右副承旨申耆坐直同副承旨尹行任坐注書徐有聞別仕直一員未差假注書鄭馦仕直事變假注書任㸁仕
정조 13년
申耆啓曰明日乃是小寒自明日至日暖間視事頉稟之意敢啓傳曰知道
정조 13년
尹行任啓曰大司憲鄭好仁未肅拜執義掌令二員持平一員未差持平李敬心疏批未下監察茶時之意敢啓傳曰知道
정조 13년
尹行任啓曰大司憲鄭好仁掌令尹翊東持平金翰東牌不進罷職傳旨及推考傳旨今方捧入而朝講命下之後如是違牌事甚未安大司憲更卽牌招何如傳曰允
정조 13년
傳于申耆曰在外及違牌臺諫許遞持平正言前望單子入之待下批牌招先入侍後謝恩
정조 13년
臺諫前望單子入之持平李儒修正言兪漢㝢落點
정조 13년
傳于尹行任曰工曹判書尹塾更爲牌招違牌勿爲呼望
정조 13년
傳于尹行任曰當該承旨遞差
정조 13년
傳于李集斗曰承旨前望單子入之
정조 13년
尹行任啓曰新除授右承旨趙衍德卽爲牌招何如傳曰允
정조 13년
有政吏批判書吳載純陳疏入啓參判具庠進參議丁範祖在外未肅拜行都承旨蔡弘履進啓曰判書吳載純陳疏入啓參議丁範祖在外未肅拜小臣獨政未安何以爲之敢稟傳曰仍爲之又啓曰舒川郡守洪健祚加資事命下矣雖已資窮未經準職何以爲之敢稟傳曰準職旣無相當窠特爲加資以洪文泳爲大司諫洪良浩爲判尹柳焵爲兵曹參議鄭東保爲刑曹正郞具文行爲濟原察訪
정조 13년
兵批判書金尙集病參判洪檍入直進參議柳焵未肅拜參知李師濂病右副承旨申耆進副護軍林永老副司直曺允大竝單付
정조 13년
以大司諫洪文泳牌不進罷職傳旨傳于申耆曰只推
정조 13년
申耆啓曰明日次對兩司當爲進參疏批未下外未肅拜呈告人員竝待開門牌招何如傳曰允
정조 13년
傳于申耆曰政官待明朝牌招開政
정조 13년
趙衍德以弘文館言啓曰新除授副修撰韓光植卽爲牌招察任何如傳曰允
정조 13년
趙衍德以吏曹言啓曰高山縣監尹玄錫査問草記批旨內事關交承與藩閫其在相敬之義委折之如此如彼姑無論決不可如是煩屑此草記勿施當初差遣不但以部官時精詳知之爲渠便養使之當日還官仍以下送後形止草記可也事命下矣自臣曹囚家僮屢度催促則以爲父病猝重矣身他無兄弟實無離側還官云飭敎之下終不下去事體所在極爲未安尹玄錫令該府拿問處之何如傳曰允
정조 13년
趙衍德以兵曹言啓曰依下敎禁漏官金履義拿入査問其誤打更點委折則所告內項傳漏禁漏官當之街傳漏各其所申飭矣昨夜果有誤打之擧而在於軍職廳前路傳漏故雖非所管旣聞之後不可置之捉來當該傳漏軍摘其號牌申飭放送云矣伊時自臣曹摘發申飭當該傳漏軍曉頭雖已治罪東所衛將部將之不能檢飭之罪在所難免令該府拿問處之何如傳曰允
정조 13년
趙衍德以兵曹言啓曰朝官之於閹豎不相酬接法意嚴重而卽伏聞慶熙宮衛將尹昌莘與守直中官有言語通問之事云渠雖無識賤品旣帶衛將之任則不能謹愼往復酬酢之狀聞極驚駭臣之不善檢飭實不勝惶恐而如此無嚴之類不可尋常處之衛將尹昌莘爲先汰去其罪狀令該府拿問嚴處以懲日後何如傳曰允
정조 13년
趙鼎鎭以刑曹言啓曰司謁令攸司科治事命下矣司謁李德鳳曾經萬戶係是朝官移義禁府處之何如傳曰分揀
정조 13년
右議政金鍾秀箚曰伏以臣自叨議政濫職乞解守禦兼任躬奉兪音于今四十日矣伊後前席累次警咳實出於疾痛號呼不暇緩聲而將符尙在身上缷免漸次淹延則臣之切急躁悶如縳求解如溺求拯當復如何噫以臣之窮命畸蹤忽地濫職已是臣命卒之秋況以一身而兼將相之任尤豈臣一日可堪之道而居然爲三朔之久則衆怒群猜姑捨毋論福過之災理必無幸以殿下之天地於臣父母於臣而何忍爲此當宁朝與先大王朝無一仍帶之例臣旣有所指陳矣遠稽肅廟朝故事仍帶者雖曰僅有數人輒皆不踰三朔玆敢冒萬死歷擧申籲猥越干瀆無所逃罪伏乞聖明亟命將臣守禦使之任照例遞改以卒造化生成之澤公私幸甚取進止答曰省箚具悉卿懇箚辭令廟堂廣考遞仍前例草記仍傳曰此批答遣史官傳諭
정조 13년
吏曹判書吳載純疏曰伏以臣於日前入侍考講之際伏承李在協置處之命而臣衰朽昏憒神精迷錯不少持難循例送西噫在協以逆簡之同堂兄弟三司之聲討峻發一世之公議至嚴則決不可待之以大臣也明矣臣始不能覆難於成命之下西銓之所不擧行臣曹則徑先擧行終自陷於壞堤防拂公議之科言念至此震惕靡措顧此辜犯實非尋常做錯之比雖被重律誠所甘心豈敢晏然仍冒於職次乎臣方跧伏自頌惟俟司直之論抗顔周行非所可論卽於此際開政有命天牌儼臨無路承膺荐犯違傲尤增惶霣玆敢短章自列仰干崇聽伏乞天地父母亟賜重勘以嚴堤防仍治臣逋慢瀆擾之罪以肅朝綱千萬幸甚傳于李集斗曰吏曹判書上疏還給捧納承旨推考
정조 13년
己酉十一月十九日初更上御重熙堂坐直承旨入侍時左副承旨李集斗假注書鄭馦記注官趙慶遠金健修以次進伏訖上曰內閣講員幾人尙未應講乎考講之際須精詳而勿爲草率之意傳于試官可也賤臣承命出傳趨入進伏上曰試券之呈于政院者入之賤臣承命持入進伏命書傳敎曰政官待明朝牌招開政命退承史以次退出
정조 13년
行都承旨蔡弘履坐左承旨趙衍德坐右承旨李集斗坐左副承旨申耆坐直右副承旨尹行任坐直同副承旨沈晉賢未肅拜注書徐有聞別仕直一員未差假注書鄭馦仕直事變假注書任㸁仕
정조 13년
尹行任啓曰大司憲鄭好仁未肅拜執義一員掌令二員持平一員未差持平李敬心疏批未下監察茶時之意敢啓傳曰知道
정조 13년
傳于尹行任曰大臣備局堂上引見
정조 13년
尹行任啓曰園幸定例編摩堂上徐有隣鄭昌順李文源沈頤之依下敎來待矣傳曰入侍
정조 13년
尹行任以直提學金憙言啓曰抄啓文臣朔試射每於三九月爲之事定式而去九月朔試射有待下敎擧行之命矣以何間爲之乎敢稟傳曰明日爲之
정조 13년
傳于尹行任曰宣傳官試講射創設之後近久抛置殊非勸奬之意明日朔試射兼行事分付
정조 13년
以李格囚單子傳于尹行任曰罷職放送
정조 13년
傳于尹行任曰判書懸牌極爲駭然吏曹判書吳載純從重推考牌招入侍
정조 13년
傳于尹行任曰何必入侍卽爲開政事嚴飭
정조 13년
傳于尹行任曰承旨有闕代今日政差出
정조 13년
尹行任啓曰合辭方張之時無端闕啓事甚未安今日政新除授兩司諸臺竝待下批牌招何如傳曰允
정조 13년
有政吏批判書吳載純進參判具庠牌不進參議丁範祖未肅拜同副承旨尹行任進以申禹相爲執義趙錫穆爲司諫金熙采趙星逵爲掌令李敬臣爲持平李太亨爲獻納韓興裕爲正言李晴爲副修撰申光河爲刑曹佐郞李龍柱爲禮曹佐郞沈晉賢爲軍資正軍資正沈晉賢今加通政抄啓文臣親試時連三次居首加資事承傳以沈晉賢爲承旨
정조 13년
兵批判書金尙集進參判洪檍病參議柳焵入直參知李師濂病左副承旨申耆進以洪明浩爲副摠管南海源爲慶熙將李昌培爲五衛將曺允亨爲僉知李晩植爲宣傳官元永胄爲武兼僉知二單魏光翼林大元黃土岐權管單權成彩中嶺別將單李次晟副護軍李運彬洪彦喆尹羽烈尹翊東副司直李祖承李濟萬崔烜金翰東李儒修副司果姜文會以上竝單付
정조 13년
鄭馦改差代以洪樂敏爲假注書
정조 13년
尹行任以弘文館言啓曰新除授修撰崔顯重卽爲牌招察任何如傳曰允
정조 13년
尹行任以備邊司言啓曰臣箚批旨中箚辭令廟堂廣考遞仍前例草記事命下矣取考本司謄錄則顯廟朝癸卯十月故相臣洪命夏以守禦使拜相十一月出代甲寅四月故相臣李浣以守禦使拜相六月出代肅廟朝戊午閏三月閔熙以守禦使拜相因大臣筵奏仍帶庚辰正月故相臣閔鎭長以守禦使拜相三月卒逝甲申七月故相臣李濡以守禦使拜相九月出代先朝丁未五月故相臣李宜顯以守禦使拜相同月出代戊申十一月故相臣李台佐以守禦使拜相己酉正月出代當宁丁酉五月判府事臣徐命善以守禦使拜相六月出代之意敢啓傳曰知道仍帶只有戊午已例一番卿於朝筵請懇又旣若此卿之兼帶守禦使之任今姑許副矣
정조 13년
義禁府啓目高山縣監尹玄錫原情云云傳旨內辭緣泛稱遲晩刑推得情何如判付啓除刑推議處爲良如敎又啓目典設別提黃宗大原情云云傳旨內辭緣泛稱遲晩刑推得情何如判付啓除刑推議處爲良如敎又啓目東所衛將李泰協部將李長炫等原情云云傳旨內辭緣泛稱遲晩竝只刑推得情何如判付啓分揀放送爲良如敎
정조 13년
尹行任以義禁府言啓曰時囚罪人柳畊依下敎放送之意敢啓傳曰知道
정조 13년
己酉十一月二十日酉時上御重熙堂來待諸臣入格儒生同爲入侍時右副承旨申耆記事官徐有聞記注官趙慶遠金鳳顯定例堂上徐有隣鄭昌順李文源沈頤之訓鍊大將徐有大禁衛大將金持默御營大將李漢豐進士鄭魯榮徐有望李啓遠幼學金景煥李元八金光說以次進伏訖上曰定例中如有稟定之事須各陳達可也文源曰臣於左牽事有區區所懷敢此仰達矣園幸時隨駕百官左牽存除與否旣有議大臣之命可以從後稟處而至於別雲劍卽是駕前至近之地侍衛之臣左牽尤涉未安京外動駕時與駕前兵曹摠府堂上竝除左牽恐合事宜矣昌順曰臣方帶太僕之任又此仰達矣衛內外應騎司僕馬之如中官醫官輩左牽尤駭觀瞻重臣所奏誠有意見此後動駕時凡騎內外寺廐馬者竝除左牽永爲定式好矣上曰依爲之出擧條有隣曰臣於近日謹依下敎編摩園幸定例草本而自上軫念每年幸行渡涉時許多船隻執捉之弊特置纛島浮橋以待明春幸行仍命廣詢江民另加措處蓋此浮橋一事未及就緖則百官軍兵雖或從略磨鍊恐不無臨時掣肘之慮若論其最先務則莫大於浮橋其所設施決不可草草亦不可以事在再明年悠泛度日臣意則財力措備海西兩南中請得穀物先立基址鋪板則取用於嶺南湖西風落自枯松帆竹大椽木則取用於海西長山串江頭之建置官舍堂郞之實兼句管一依濬川司例爲之然後庶可以稍成規模永久遵行臣俄與諸僚堂有所商議者敢此仰達下詢大臣處之何如上曰諸堂各陳所見可也昌順曰俄者在外時諸堂相議有此陳達臣等之見亦與首堂無異矣文源曰諸堂相議稟達臣意亦與首堂一般矣頤之曰臣等已爲商議稟達意見與首堂無異矣上曰問于時原任大臣指一酌定草記可也出擧條昌順曰臣方待罪本曹今因言端敢此仰達矣本曹之自來淸閑從古已然而古則猶有漁箭奴婢等稅貢以補曹用今皆一無所收一年曹用專靠繼後情債此其事面已極不精而所謂情債有無無常無以支繼每當陵園幸行本曹所管又極浩煩各色執吏之隨往各樣謄錄之載去糧資馬貰俱無出處至於吏屬料布不一立落無關故凡干擧行實多慢忽誠爲可悶頃與一堂上徐有隣語及於曹事則以爲嶺南淸道郡有雲門山空曠之土年前欲以香炭折受而以其路遠土薄不爲願受而止云此非關防之地乃是空閑之處則許劃本曹以補需用未爲不可發遣曹吏摘奸其形止後果是民願耕作之土屬之均廳許其耕墾以其稅納逐年移給以爲本曹支保之地恐合事宜敢此仰達矣上曰依爲之出擧條命書傳敎曰前後修改效勞最著曾有筵敎光陵直長林秉遠陞敍事分付上曰入格儒生以次進前可也魯榮等進前奏姓名訖命先退魯榮等以次退出命書傳敎曰勉副出於曲諒以卿平日體國之心豈可拘於區區情勢不思所以進身之方乎向來人言之無倫脊業已洞悉無餘在卿自爲之辭何以加此卿家事不待卿言必欲極意拯救卿須恃予予豈可食言況寒事比劇此時棲屑豈勝關念卿須體予慇懃之至意待城門開卽爲入城仍卽造朝事遣史官傳諭于仁陵君耆曰傳敎體重雖不得不承書然決不敢頒布矣上曰安敢多言乎仍命退諸臣以次退出
정조 13년
己酉十一月二十日酉時上御重熙堂坐直承旨入侍時同副承旨尹行任記事官徐有聞記注官金鳳顯記事官金祖淳以次進伏訖命書傳敎曰時囚罪人柳畊放上曰左承旨許遞出榻敎命行任讀公事書判付訖命退承史以次退出
정조 13년
行都承旨蔡弘履坐左承旨趙衍德坐直右承旨李集斗坐左副承旨申耆坐右副承旨尹行任坐同副承旨沈晉賢坐直注書徐有聞仕一員未差假注書洪樂敏仕直事變假注書任㸁仕
정조 13년
尹行任啓曰來二十一日朝參日次矣敢稟傳曰停
정조 13년
申耆啓曰來二十五日朝參日次矣敢稟傳曰停
정조 13년
尹行任啓曰來二十一日輪對日次矣敢稟傳曰爲之
정조 13년
尹行任啓曰合辭方張之時兩司無詣臺之員事甚未安除在外疏批未下外未肅拜呈告人員竝卽牌招何如傳曰允
정조 13년
尹行任啓曰大司憲鄭好仁未肅拜執義申禹相持平李敬臣俱在外掌令一員未差持平李敬心疏批未下監察茶時之意敢啓傳曰知道
정조 13년
兵曹口傳政事以李光燮爲南漢留營別將
정조 13년
備邊司薦望以鄭昌順爲守禦使
정조 13년
以京畿監司狀啓永平縣民家失火事傳于尹行任曰殘邑民戶之被燒甚可矜悶元恤典外各別顧助身布還上區別殘戶特爲停退事回諭
정조 13년
尹行任以義禁府言啓曰高山縣監尹玄錫卽其地定配事承傳啓下矣尹玄錫方在拿囚中以承傳內辭意具罪目全羅道高山縣卽其地定配而依例發遣府羅將押送配所之意敢啓傳曰大臣筵奏出於體例雖已許施飭已行矣重臣家只有此人何必發配然後法可行乎定配一款特爲分揀可也
정조 13년
尹行任以義禁府言啓曰因右議政金鍾秀所啓前正言金鎔處分一體分揀事擧條啓下矣全羅道鎭安縣竄逐罪人金鎔卽爲放送事分付該道道臣之意敢啓傳曰知道
정조 13년
申耆以一所巡廳言啓曰去夜二更一點量犯夜人出身李光燁執捉依例移送義禁府之意敢啓傳曰知道
정조 13년
尹行任以義禁府言啓曰因一所巡廳啓辭去夜二更量犯夜人出身李光燁移本府處之事命下矣李光燁今方待命卽爲拿囚之意敢啓傳曰知道
정조 13년
申耆以壯勇營言啓曰今冬等試射時將官以下馬步軍沒技及優等人姓名別單書入之意敢啓傳曰知道
정조 13년
傳于沈晉賢曰當該注書汰去
정조 13년
沈晉賢以弘文館言啓曰本館下番無他推移之員不得已以上番姑降入直之意敢啓傳曰知道
정조 13년
沈晉賢以弘文館言啓曰新除授副修撰李晴時在京畿坡州地經筵入番事緊請斯速乘馹上來事下諭傳曰依啓
정조 13년
沈晉賢以遷園都監都提調意啓曰表石陪進時驛馬數別單書入之意敢啓傳曰知道
정조 13년
都承旨未差左承旨趙衍德坐右承旨李集斗坐左副承旨申耆坐右副承旨尹行任坐直同副承旨沈晉賢坐直注書徐有聞別入直一員未差假注書趙台榮仕直事變假注書任㸁仕
정조 13년
藥房都提調金鍾秀提調徐有隣左承旨趙衍德啓曰伏未審夜間聖體調攝若何寢睡水剌之節何如膈間往來之候亦何如臣等率諸御醫趁早入診詳察聖候議定當進湯劑爲宜臣等不任區區憂慮敢來問安竝此仰稟答曰知道卿等不必入侍矣
정조 13년
沈晉賢啓曰大司憲鄭好仁未肅拜執義申禹相持平李敬臣俱在外掌令二員未差持平李敬心疏批未下監察茶時之意敢啓傳曰知道
정조 13년
趙衍德啓曰左副承旨申耆今日不爲仕進卽爲牌招何如傳曰允
정조 13년
傳于李集斗曰春秋等三廳試射居首已陞六者加資未陞六者陞六自古不易之例而近年則居首多出於別軍職履歷所拘不得一一如例陞資昨日秋等試射退行時居首宣傳官李仁達用近例代給豹皮追聞矢數至於二十三分之多古例不可廢所授豹皮還收賞典依例以陞六捧傳旨
정조 13년
假注書洪樂敏汰去代以趙台榮爲假注書
정조 13년
傳于沈晉賢曰右副承旨入侍
정조 13년
李集斗啓曰抄啓文臣親試明日爲之事命下矣處所以何處爲之乎敢稟傳曰便殿爲之
정조 13년
以大司成李敬一推考傳旨傳于李集斗曰定式之事如是無難違式問備輕矣遞差傳旨捧入
정조 13년
沈晉賢以弘文館言啓曰本館下番姑降入直事甚未安今日政新除授玉堂待下批仍卽牌招以爲推移入直之地何如傳曰允
정조 13년
有政吏批判書吳載純進參判具庠牌不進參議丁範祖在外右副承旨尹行任進以曺遠振爲大司諫趙武範金寅燮爲掌令尹行晉爲獻納朴聖集爲正言吳泰賢爲修撰柳匡國爲軍資正許鞏爲直講兪漢輔爲高山縣監學正單李德淵學錄單方在岳學諭二單李錫心承慶恒蔡弘履爲茂朱府使
정조 13년
兵批判書金尙集參判洪檍病參議柳焵入直進參知李師濂病右承旨李集斗進副護軍朴瑬副司直趙鼎鎭任希遠副司果張至冕竝單付
정조 13년
沈晉賢以吏曹言啓曰成均館學正安邁權李益烈學錄黃乃正除拜後過限未肅拜竝依例罷職何如傳曰允
정조 13년
沈晉賢以濬川司言啓曰本司都廳李懋遷轉代以御營廳千摠柳鎭茂差下使之察任何如傳曰允
정조 13년
沈晉賢以義禁府言啓曰尹玄錫卽其地定配草記批旨內定配一款特爲分揀事命下矣尹玄錫發配次已爲放送矣還囚後依前判下議處何如傳曰定配只命分揀吏曹歲抄當入未至配所秩此草記置之可也
정조 13년
行都承旨蔡弘履疏曰伏以臣獲戾神明賦命孤畸自在襁褓奄失所怙臣之居然成立得至今日者莫非臣母鞠育之恩也臣母亦以臣一身之故苟全於哀疚之餘自力於艱苦之中十年鄕庄親檢百畝之業中歲京第屢勤參連之敎誨之若嚴父護之如嬰兒者于今五十年猶一日也臣旣不肖無狀學未知方隨衆應擧徒以祿養之計而過蒙我聖上曠絶之眷拔臣於冗散之中置臣於近密之地隨事而敎導之有過而涵容之世所稱淸官華銜無不兜攬而裒然爲卿月之班矣每於朝退之暇臣母泣且言曰汝以冷門孤兒旣無寸長偏蒙國恩致位至此其所以絲毫報酬之道唯在於朝夕奔走而已凡有公故輒皆明燭坐待晨鍾促使赴公臣於是除非大段情病則有除輒膺有召輒赴秪知趨走爲恭而未暇揣量於其間者誠以感激君恩無違母訓故耳臣性本庸鈍謀生短拙於國而蔑涓埃之報於家而無榦事之益曰寒而衣曰飢而食一畀於臣母而臣實不知也以此之故獨於臣母躬親冗務手自拮据升斗之微必皆照管縫線之節無異親執而臣則一直仰哺未供子職有子如此生亦何爲今則臣母之年七十有四矣筋力比前而益怠精神有時乎不逮食而非肉味則幾乎不飽病而非補劑則難以責效臣於此時乞外便養之計情雖至切義有不敢囁嚅未發亦已久矣臣十數年來偏荷誤恩於外而濫廁藩邑在京而不絶常廩從前榮養之道非有餘憾目下菽水之供豈曰屢空而然而常時茶飯不合養老之需矣長日刀圭尤無繼用之望矣屈指喜懼之年餘日無多及時反哺之願私情益急失今不言更待何時玆不得不冒犯猥屑之誅仰籲孝理之下伏乞天地父母諒臣懇迫之情察臣悲苦之言特命選部畀臣一邑俾遂將往之願以卒生成之澤焉答曰省疏具悉不待疏辭已知情理特許所請仍令今政差送
정조 13년
同副承旨沈晉賢疏曰伏以朝者同義禁申應顯及前校理申獻朝以泮儒之付罰申龜朝也語及其先謂以辨誣來呈上疏臣果與在院諸僚相議後以儒罰細事不可推上朝廷之意言及退送矣卽又來呈而侵斥政院無復餘地謂之以不諒斷之以壅蔽原疏雖竝依前退却臣是該房而遭斥若是深重則其何可晏然在直乎玆敢忙陳短章徑出禁扃伏乞聖慈亟遞臣職以安私分不勝幸甚省疏具悉爾其勿辭入來坐直
정조 13년
傳于尹行任曰同副承旨批下牌招入直本事雖未詳知觀於此疏亦足可推此等事何必上煩朝廷不待疏陳已燭挾雜怪擧此意令宰臣父子知之更勿煩陳仍使知館事另施極罰俾懲日後
정조 13년
己酉十一月二十二日辰時上御重熙堂同副承旨入侍時同副承旨沈晉賢假注書洪樂敏記注官白慶楷金健修以次進伏訖上曰宣傳官李永喆加資傳旨書入賤臣承命出傳上命晉賢讀公事書判付訖仍命退諸臣以次退出
정조 13년
己酉十一月二十二日酉時上御重熙堂右副承旨入侍時右副承旨尹行任記事官徐有聞記注官金健修記事官金祖淳以次進伏訖上曰王大妃殿進御加味蔘橘茶依前方十貼製入出榻敎上曰抄啓文臣去十一月朔親試明日爲之試官以課講試官爲之出榻敎命行任讀公事書判付訖命退承史以次退出
정조 13년
行都承旨具㢞未肅拜左承旨趙衍德坐右承旨李集斗坐左副承旨申耆坐直右副承旨尹行任坐直同副承旨未差注書徐有聞別入直一員未差假注書趙台榮仕直事變假注書任㸁仕
정조 13년
申耆啓曰大司憲鄭好仁牌招啓辭未下執義申禹相掌令趙武範金寅燮持平李敬臣俱在外持平李敬心疏批未下監察茶時之意敢啓傳曰知道
정조 13년
尹行任以弘文館言啓曰本館下番姑降入直事甚未安今日政新除授玉堂待下批仍卽牌招以爲推移入直之地何如傳曰允
정조 13년
左承旨趙衍德右承旨李集斗左副承旨申耆右副承旨尹行任同副承旨沈晉賢啓曰臣等卽聞館學諸儒封章來到紅馬木之外見阻於守門將旣不能進伏闕門又不能入呈疏槪云太學章疏事體不輕其入也正門必開其呈也齋日亦稟則此可見我朝家優待賢關扶植士氣之盛德至意也今玆諸儒之疏雖未知槪略之如何要不出懲討之大義而只緣向來飭禁之尙未快收閽人之拒猶復前日致使琅函露置於闕外章甫彷徨於街上景色愁沮聽聞駭惑豈意聖明之世有此前古所無之擧哉臣等俱忝近密猥掌出納旣有所聞未忍終默玆敢相率陳籲伏乞聖明亟加三思向日非常之敎先爲收還多士旣封之章卽許捧納以奬士氣以光聖德千萬幸甚惶恐敢啓傳曰疏辭之如何姑無論旣有金吾郞刑郞守直防禁之敎則何故不禁來伏乎卽聞査奏該郞等皆無去處云寧有如許紀綱乎伊時未除拜及當直外禁府刑曹郞官當分首從嚴處爲先令該府拿處自下惟意退去委折嚴問口招捧草供以入事分付
정조 13년
有政吏批判書吳載純進參判具庠牌不進參議丁範祖在外右副承旨尹行任進以具㢞爲承旨申馥爲校理權坪爲修撰李勉兢爲大司成池恂爲律學敎授
정조 13년
以正言望筒傳于尹行任曰宗簿寺正尹永僖除授
정조 13년
傳于尹行任曰新除授大司成牌招察任
정조 13년
傳于申耆曰學敎授前望單子入之
정조 13년
學敎授前望單子入之中學敎授李羲觀南學敎授徐榮輔東學敎授尹光顔西學敎授宋祥濂落點
정조 13년
申耆啓曰新除授中學敎授李羲觀南學敎授徐榮輔方在罷散中何以爲之敢稟傳曰敍用
정조 13년
申耆以壯勇營言啓曰訓局之抄上陞戶以備宿衛蓋取其來歷之着實身手之壯健則由來法意之不輕而重可知本營京外軍制漸次就緖而尙無陞戶名色之抄補宿衛者誠爲闕典今式年畿內陞戶姑未抄上云從今爲始限二十名移屬本營待明春比前尤爲另加抄擇定差員領付如或有來歷身手一毫未盡之事當該守令拿問嚴斷不飭道臣亦爲重勘之意定式施行仍爲分付訓局及京畿道臣何如傳曰允
정조 13년
申耆以兵曹言啓曰依下敎當直書吏李光奎首羅將金重仁各決棍三度之意敢啓傳曰知道
정조 13년
申耆以兵曹言啓曰依下敎義禁府書吏從座目行首書吏李再芳羅將從座目行首羅將鄭世煌等各決棍五度之意敢啓傳曰知道
정조 13년
尹行任以義禁府言啓曰因一所巡廳啓辭今月二十日二更量犯夜人出身李光燁拿囚矣李光燁依例隨更數決杖二十度後放送之意敢啓傳曰知道
정조 13년
申耆以義禁府言啓曰本府都事洪大協外竝拿囚事命下矣本府入直都事回公都事無以備員假都事二員令該曹口傳差出何如傳曰允
정조 13년
禁府啓目禁府都事洪格原情云云發問目反覆嚴問則其所納供專事粧撰先行之由歸之行具等待之計淹留之罪諉之罪人病重之狀行止則全不照管藥飮則初不聞知者顯有陰護之跡專欠防守之嚴乃使臺啓請鞫之逆遽有中路徑斃之報王章未伸輿情莫洩究厥罪狀萬萬陰凶而平問之下抵賴不服嚴刑盤覈期於得情何如判付啓除刑推議處爲良如敎
정조 13년
禮曹判書鄭昌順疏曰伏以臣於日昨試射入侍之時伏聽守禦新望唱批之聲始知誤恩擔着臣身退自前席出奉庚牌惝怳悸慄疑梦非眞臣非不知帳殿受符事體嚴重而荐犯違傲夫豈獲已何意郵罰不加飭敎連降威顔咫尺逃遁無路雖不得不冒昧趨承强綰戎符而背汗心戰若無所容噫臣之從前兜攬何官不然而未有若見職之尤爲僥濫厚沐恩造何時不然而未有若近日之尤爲稠洊敦匠之勞臣非獨賢而超秩之恩逈出常格惠局之任臣豈可堪而簡畀之眷猥荷特達崇資膴仕式月斯縻造化陶甄若偏一物非臣眇福可以銷受非臣糜粉可以圖酬中夜無寐怵然驚惕每一念至澟如集木今玆戎垣新命又何爲而及於臣也夫南城保障地望自別陰雨桑土責任甚殷初非如臣衰劣所可擬議則此殆臣命卒之秋也譬如駑力旣殫又重之以負載杯勺已盈更添之以灌注不顚則溢理所必至古人所謂卒富貴不祥者不幸近之矣一身殃咎之至固不暇恤而宿昔圖報之願恐歸孤負此臣所以奉恩綸而感涕撫素心而潛悼者也欲於筵退之際擬陳肝膈之懇而情旣震懾時又忽遽泯默以歸歷日兢惶玆始披瀝衷素冒瀆崇嚴伏乞聖明念終始生成之澤軫平日庇覆之私將臣新授守禦惠局等兼管諸任亟賜鐫免俾重務毋曠私分獲安不勝大願臣無任屛營祈懇之至答曰省疏具悉卿其勿辭行公
정조 13년
副司直申應顯疏曰伏以臣於再昨府坐罷歸後聞以臣從子龜朝儒罰事誣辱至及於臣先祖臣驚心痛骨直欲無生噫人家子弟之出入泮宮專尙言議者尠不汚辱其身名臣平居以此戒子姪不啻丁寧而至於丙午五九月之變卽臣沬血飮泣者而時在廢蟄中不得自效懲討之誠此爲臣至恨矣昨年五月文孝世子終祥將屆而龜朝適當泮任倡率同志爲疏籲之擧雖以臣平日戒飭之心豈忍禁止於此時大義理乎畢竟以此見嫉於人結怨於世至有此罔測之辱臣之平日戒飭者只慮渠輩身名而已豈意無倫醜辱乃及於泉壤乎臣之先祖事臣前後以承宣入侍承俯詢而有所陳達伏想聖明記有之矣今於蚩蠢輩悖戾之口業豈忍與之較辨也哉嗚呼以臣衰替之門戶今春臣之豚兒倖占魁科卽入玉署如臣無似猥蒙洪造濫躋宰列枯木而生春也死灰而復燃也一則聖恩二則聖恩感祝之餘滿盈是懼果然鬼猜人怒遭此僇辱過福之災猶屬例語窮天之痛曷有其極以此情踪閑司漫職實無抗顔束帶之望況金吾議讞之地豈容一日蹲冒乎連呈辭單見阻喉院玆不得不瀝血陳章悉控危蹙之情而又被退却衷情莫暴彌增迫隘與子姪輩相對啜泣而已因承宣之徑出傳敎誕降字字恩言洞燭無餘殿下於臣家事陶鎔之恩非止一再而豈有如今玆之拯拔闔門於萬仞坑坎之中俾得更廁於橫目之列哉恩山德海何以報答感極而涕不知死所旣有令宰臣父子知之更勿煩陳之下敎則宜不敢復事瀆擾而揆以私義終不可泯默玆敢尾陳於未撤之疏伏乞天地父母俯賜鑑諒先治臣不能檢束子姪之罪仍賜遞免永許斥退以靖私義以安微分千萬幸甚答曰省疏具悉從前筵席備聞而詳言駭悖之擧何足掛齒牙間勿辭行公
정조 13년
傳于尹行任曰名以辨家誣雖已賜批當之者之一欲昭暴固無怪昨旣下敎之後政院之捧入極爲駭然捧納承旨遞差
정조 13년
己酉十一月二十三日辰時上御熙政堂抄啓文臣親試入侍時右承旨李集斗同副承旨沈晉賢假注書趙台榮記注官趙慶遠金健修以次進伏訖引儀唱試官及應製文臣入就位行四拜禮親試試官行司直徐有隣檢校提學吳載純直提學金憙檢校直閣李晩秀等率文臣金祖淳等入就位行拜禮以次進伏訖載純曰試官金載瓚謂有親病文臣宋祥濂李來鉉謂有情勢不爲入來矣上命有隣書表題仍命懸題訖敎曰近日諸文臣連値課講多致勞憊今此親試須各退歸私次限明日製進事分付命退諸臣以次退出
정조 13년
己酉十一月二十三日巳時上御重熙堂右副承旨入侍時右副承旨尹行任記事官徐有聞記注官金健修記事官金祖淳以次進伏訖上曰王大妃殿進御加味蔘橘茶停止加味六君子湯三貼製入出榻敎命行任讀公事書判付訖命退承史以次退出
정조 13년
行都承旨具㢞坐左承旨趙衍德坐直右承旨李集斗坐直左副承旨申耆坐右副承旨尹行任坐同副承旨未差注書徐有聞別入直一員未差假注書趙台榮仕直事變假注書任㸁仕
정조 13년
藥房都提調金鍾秀提調徐有隣左承旨趙衍德啓曰伏未審夜間聖體調攝若何寢睡水剌之節何如膈間往來之候亦何如臣等率諸御醫趁早入診詳察聖候議定當進湯劑爲宜王大妃殿調攝中氣候何如昨日製入湯劑卽已進御而果有差勝之效否臣等不任區區憂慮敢來問安竝此仰稟答曰知道卿等不必入侍矣
정조 13년
申耆啓曰大司憲鄭好仁未肅拜執義申禹相掌令金寅爕趙武範持平李敬臣俱在外持平李敬心疏批未下監察茶時之意敢啓傳曰知道
정조 13년
傳于李集斗曰右副承旨入侍
정조 13년
兵曹口傳政事副司果李羲觀徐榮輔竝單付
정조 13년
申耆啓曰明日次對兩司當爲進參除在外疏批未下外未肅拜人員竝待開門牌招何如傳曰允
정조 13년
李集斗以觀象監一二提調意啓曰漏局奏時關係不輕其中報時之童差備近處出入無常尤合另擇而以其料薄役劇人皆厭避艱辛覓充不暇審擇蓋漏局員役本以典僕充差一自典僕竭盡之後始以良民代之矣戶曹奴婢未區處之數雖多而此則籍沒奴婢非所可論於差備近處之役若以刑曹下典幾口移屬本局塡充時童之役自戶曹依其數劃給刑曹則似無他妨礙之端故去四月初二日臣鍾秀以此意筵稟問于該曹草記稟處事命下矣自本監往復該曹以刑曹奴婢各十口移屬禁漏後戶曹奴婢依此數劃給刑曹之意敢啓傳曰知道
정조 13년
行都承旨具㢞坐左承旨趙衍德坐直右承旨李集斗坐左副承旨申耆坐直右副承旨尹行任坐同副承旨未差注書徐有聞別入直一員未差假注書趙台榮仕直事變假注書任㸁仕
정조 13년
申耆以備邊司言啓曰今日賓廳日次時堂上懸病至於七人之多事甚未安除衆所共知老病及情勢外一竝推考令政院稟旨牌招以爲進參之地何如傳曰允
정조 13년
申耆啓曰因備邊司草記今日賓廳日次時老病及情勢外令政院稟旨牌招事允下矣備局堂上金華鎭鄭昌順金文淳金載瓚卽爲牌招以爲進參之地何如傳曰允
정조 13년
刑曹判書前望單子入之李文源落點
정조 13년
兵曹口傳政事副司果尹光顔
정조 13년
兵曹黃海兵使單尹塾
정조 13년
傳于趙衍德曰黃海兵使入侍
정조 13년
尹行任以大司成意啓曰傳曰有設禁之成命原疏則付丙所懷則還給而聖廟事體至重許久空齋不可不念雖以待士之道言之禁令自禁令事面自事面卽爲勸入事令大司成知悉還入後只以形止草記事命下矣臣依聖敎招集捲堂儒生傳宣聖敎更爲勸入則諸生等以爲臣等日昨所懷書入之後未承一字之批情地轉益危蹙雖伏承勸入後就寢之敎不敢爲冒入之計矣今此聖敎誨諭備至其在分義道理有不敢膠守迷見謹當還入云故仍設食堂臣則旣伏承勸入後入來肅拜之命矣今方詣闕之意敢啓傳曰知道
정조 13년
申耆以訓鍊都監言啓曰各軍門軍色從事官如有可以請仍之人則草記請仍事曾有傳敎矣本局前從事官徐榮輔今已敍用仍任從事官何如傳曰允
정조 13년
申耆以訓鍊都監言啓曰依下敎舊園所別松牌將校一人軍二名今日爲始撤罷之意敢啓傳曰知道
정조 13년
申耆以禁衛營言啓曰依下敎舊園所火巢內外及洞口內樹木刈取禁飭校卒自今日撤罷之意敢啓傳曰知道
정조 13년
申耆以御營廳言啓曰依下敎舊園所火巢內外禁松將卒撤罷之意敢啓傳曰知道
정조 13년
禁府啓目義禁府都事呂駿永柳烇李晩祥蔡潤銓沈厚之洪大淵宋益鼎趙斗鉉刑曹正郞金永聃李東爀佐郞李果趙厚鎭等原情云云傳旨問目內辭緣惶恐遲晩上裁何如判付啓間直旣因特敎則撤歸豈敢擅便乎撤歸者雖曰宋益鼎李東爀兩人云而更不進往厥罪惟均其委折及首倡或參議諸人一一現告之意更良嚴問捧口招夜深前草供捧入爲良如敎
정조 13년
禁府啓目禁府都事呂駿永柳烇李晩祥蔡潤銓沈厚之洪大淵宋益鼎趙斗鉉刑曹正郞金永聃李東爀佐郞李果趙厚鎭等更招云云問目內辭緣惶恐遲晩本府都事宋益鼎刑曹正郞李東爀所供內初無相議之事其他諸人旣不齊會別無倡議揆以事理容或無怪是白乎矣不待傳敎任自罷撤厥罪惟均所當以此分首從照律而旣有捧草供以入之命上裁何如判付啓不待朝令之還收又不往告堂上來稟院中之狀紀綱所在萬萬痛駭當該都事宋益鼎刑曹正郞李東爀爲先汰去從重照律放送其餘都事郞廳雖無參聞之跡事關僚寀袖手傍觀者亦極無狀竝只公罪重勘其中蔡潤銓趙厚鎭等段皆以入直受牌之人替直於他郞趙斗鉉段奉命出使初不預聞竝只分揀放送爲良如敎
정조 13년
判義禁鄭昌順同義禁南玄老申應顯申光履疏曰伏以臣等於本府時囚罪人洪格口招判付竊有區區愚見敢此冒陳焉本府都事押去罪人之規雖在尋常罪人探察行止管攝動靜自是不易之常憲而況此罪犯惡逆方請鞫問之罪人乎洪格之押去簡賊纔到江外便致徑斃其間情節有不可測而雖以道臣之狀辭觀之渠自先行罪人則落後淹滯遲速惟意所欲藥物飮啖全不照管罪人臨斃之時始乃追到烏在其押去之意也情涉陰護事關後弊渠若有輿憤同疾之意則何敢乃爾及其置對全事粧撰而除刑議處之命殆同循例此非平問之下可以取服者嚴刑究問在所不已伏乞聖明還寢判付中除刑之命亟令臣府嚴施刑訊期於得情如法勘斷以爲懲後之道千萬幸甚答曰省疏具悉孱劣所致無他隱情則別無加刑取服之事所請不允以懲後之道施以照律定配之典可也
정조 13년
慶尙道儒生生員金勉恒進士郭守健幼學李聖彬生員金濟默進士申光翕生員李敏哲安寵洪居聖幼學姜㰔李城鎭李坤鎭李世鎭進士姜始煥幼學鄭稶金補天李仁秀李敏修曺文檍安明述李敏健沈烈之金錞朴亮源李敏行李尙洙鄭鉉曺文棨李斗漢李緯鎭崔和應曺文極李箕漢李禧鎭姜實安㲄洪居正李光述李光烈成最烈成若烈李光瑞姜益煥李光璧李鵬壽李禹世姜麟煥成載烈生員姜遂煥申光集鄭馣幼學李華世李泰世李光根申曮金濟億李光直李性璞李極壽都尙觀金濟大申暵都尙學金濟敬姜榥都尙恒都宇珪姜福安瓘洪居敬都宇翼金義天鄭穡曺相基都宇柱李益榮鄭約光都宇德尹守澤都尙禹曺文構沈能泰尹守寬李國彬崔山厚尹守任李宅彬姜鳳煥申尹守仁金濟博申德增尹守約尹鉉大金益楨姜龜煥尹祉大姜濟煥成丙烈申晫尹莘大金益和申達增尹養大羅錫鼎金益權李箕煥李斗根申姜栽金益榦李玧李根壽金濟凝姜世睦李東根羅錫一申兢然沈默之朴憲源羅錫儉金鈒生員姜守睦進士沈能憲幼學李在彬羅錫明羅允洙沈熙之姜桓申永訥沈能搆羅性洙羅相郁金益桓姜柬金濟穆洪述範金益蕃羅相暉李華峻曺文槼姜梀羅相旼李益峻金濟道羅相黼姜𣛜金濟禧羅錫坤李守顯姜業李龍顯李東稷姜柙朴致宅郭守伋金百源李東益沈宅之朴天翼李東奎李漢爕鄭承毅李夢說權緝趙鎭元李浩說康弘祚田性學崔東洙李進說李斗說許䎙金挺鄭壽南金祿和李良說李時普康宅仁金裕恒李壽普郭鎭厚田光九李海普兪洸汪李宅逵呂彙謙安升遠鄭谷都尙晉洪箕範裵萬述鄭碩鎭呂彙仁李東植金義均郭濂康宅信金挺鑌李大逵田性孝鄭聖鎭鄭經臣鄭師國申琬申哲欽金載益金英協鄭潤宇鄭一鎭孟鎭泰成維柱金道再鄭義鎭呂齊伯呂宜泰朴顯根成弘柱進士鄭漢輔李奎普幼學呂宜陸成興柱金龜再成邦烈鄭漢文呂宜翼成康柱金有恒呂宜羽呂齊弼成樂柱金有一呂齊奎李達海成殷柱李克奎金有觀洪植李達孝李達根李師堯朴之元成武烈朴之玄金有章朴鳳樹成億基朴天浩鄭哲明金相弼金魯鐸金大鎔沈能夏金致鎔權純朴弘米金魯升朴愼一鄭圭容李奎普成碩基尹守采朴性根張敬彦李齊參鄭容金碩虎宋維德張國籌李根壽趙重禮李顯德申宅觀朴尙燁張兌光李顯龍金太和鄭潤九張兌漸李師謙金楚和鄭海杰張景淵李時訥張兌熽申學祖張兌秀金璿張東翰李時恭張兌煜申宅嵩張弼籌李仁默張兌斗李仁章權昌浩康宅悌鄭齊毅李遂洪權思學鄭興毅鄭昌善許澳權思一魚有元文宜道權爕金萬權金必權金照衡疏曰伏以尙節褒忠聖王之盛典同德腏享昭代之美事吾東方前後忠賢之俎豆尊祀或以勳勞之克著就其生長之鄕而設廟焉或由節義之相沕因其謫居之地而竝祠之聳八方之觀聽樹百代之風聲者寔我列聖朝崇德報功扶植義理之盛德美意也今殿下以人倫之至盡表揚之道絶海窮山揭虔之祠相望同楹合室一體之祀竝擧凡所以丕振綱紀崇報忠賢之方一念孜孜靡不用極萬代聲明之治無不權輿於此曷不休哉曷不盛哉嗚呼國家忠賢之禍未有甚於辛壬邪正義理之分未有大於辛壬時則有故忠獻公臣金昌集以建策元老捐身殉國聯箚正直終辦擎日之大勳故文忠公臣閔鎭遠以宿德重望係時安危袖疏勤懇逆折射天之凶圖白髮丹心矢死靡悔豐功偉烈昭布一世國史載焉輿人誦之眞所謂建天地而不悖與日月而爭光者也噫忠獻之祗受後命在於星州文忠之身編竄籍亦在是邑慘矣二忠之禍萃於一區之土其義也同其時也同其地也又同焉則一隅星州直是趙汝愚之衡陽劉安世之蛇嶺也故嶺之人士豎碑於忠獻受命之地而立閣而表之創院於文忠居謫之所而妥靈而尸之寓一路山仰之懷爲多士矜式之地間因朝家禁令旋撤苾芬之祠惟有數尺荒碑留在遺墟龜頭剝落空入草木之指點敗礎嶙峋久切志士之咨嗟則士林抑菀猶屬餘事盛世缺典尤非細故今若創立院宇則固不敢於冒禁因此永廢祠享則亦無地於旌忠寧就碑墟之古閣稍廣數椽之間架仍作兩臣之祠特擧同享之典則在朝令無掣礙之嫌伊忠賢有腏食之所此臣等所以裹足千里仰籲九閽者也伏乞聖明俯賜鑑諒特允忠獻公臣金昌集文忠公臣閔鎭遠竝享之請一以彰辛壬之義理一以副章甫之顒望焉答曰省疏具悉以兩大臣之爲國精忠或受命或居謫是鄕是祠豈待爾等之言而疊設與追建自有先朝金石之典到今豈可議到且有間於大老祠西磵祠之特別之例爾等退修學業
정조 13년
己酉十一月二十五日午時上御重熙堂右副承旨入侍時右副承旨尹行任記事官徐有聞記注官金鳳顯記事官金祖淳以次進伏訖上曰編摩堂上入侍賤臣承命出與編摩堂上徐有隣偕入進伏上曰編摩之役今至何境乎有隣曰諸堂今方商確講論矣上曰從速爲之好矣有隣曰本營知彀官旗牌官同是一般將校而至於久勤知彀官之所有旗牌官之獨無者誠爲欠典今此拜峯屯一年廩俸有裕不薄依摠戎廳臨鎭長山兩鎭例以旗牌官從久勤差遣仍爲別將稱號何如上曰依爲之出擧條命有隣先退命書傳敎曰雖非出肅後帶職尋鄕前夜在家違召翌朝聞往江外如許事體如許道理曾所未聞國綱所在不可一任其行止無所牽拘行工曹判書尹塾本職爲先遞差黃海兵使除授當日赴任時任兵使遞付京職萬一遲滯上來記過待令命退承史以次退出
정조 13년
己酉十一月二十五日申時上御誠正閣黃海兵使入侍時左承旨趙衍德假注書趙台榮記注官白慶楷金鳳顯黃海兵使尹塾以次進伏訖上命塾進前敎曰於卿何必問職姓名乎卿之今番事儘不成說揆以國體論其事面豈有催促出肅之命而反爲出往江郊之擧耶到今卿之去就爲予之貽累故有此敎矣塾曰臣伏承下敎不覺涕淚之被面而第臣所遭人言實難自立於霄壤之間矣上曰卿之所引何其太過也日前辭疏中論斥臺諫謂之以目不識丁是亦不成說矣塾曰臣只以一直字爲心故果以此書達矣上曰予所勉卿惟是一改字而已卿須深諒隨事改圖可也塾曰臣則以古人事君之道事君不以今之道事君矣上曰今世誰有行古人之道耶今之人行今之道爲好卿亦循俗爲之可也塾曰臣雖有死只知古人之道不識今之道矣上曰向來高山事尤不成說交承之事例有殊營閫之體統自別則豈可覓疵摘隱如是說去乎人或謂卿知而不禁然否塾曰本邑紙價殆近千餘金而緇徒散四之後前官猝地分徵於民間故臣子以不當徵之意論報營門則營門捉囚首吏鄕屢施重刑以此私義有難冒據兵營則稱以戎器摘奸發送褊裨無端執頉捉致該校亦施重杖此亦難冒之一端故吏曹草記中臣子云云臣知而不禁矣上曰以行且召之意從當賜環善爲下去也塾曰臣今辭陛衷情耿結切欲仰瞻天顔而旣非大臣故有懷未達矣上曰卿其仰瞻也塾起伏訖上曰何當發程耶塾曰辭陛後遲留極涉惶恐而今旣迫曛明當發行矣上曰宣諭往聽政院可也仍命退諸臣以次退出
정조 13년
行都承旨具㢞坐左承旨李集斗坐直右承旨李益運坐左副承旨申耆坐直右副承旨李晩秀未肅拜同副承旨尹行任坐注書徐有聞仕一員未差假注書趙台榮仕直事變假注書任㸁仕
정조 13년
申耆啓曰合辭方張之時兩司無詣臺之員事甚未安除在外疏批未下外未肅拜呈告人員竝卽牌招何如傳曰允
정조 13년
申耆啓曰大司憲鄭好仁牌不進執義申禹相掌令金寅爕趙武範持平李敬臣俱在外持平李敬心疏批未下監察茶時之意敢啓傳曰知道
정조 13년
傳于申耆曰承旨前望單子入之
정조 13년
趙衍德啓曰新除授左副承旨李益運卽爲牌招察任何如傳曰允
정조 13년
傳于尹行任曰左承旨許遞前望單子入之
정조 13년
承旨前望單子入之李晩秀落點
정조 13년
申耆啓曰守禦使鄭昌順時無職名令該曹口傳付軍職何如傳曰允
정조 13년
兵曹口傳政事副司直鄭昌順單付
정조 13년
兵曹口傳政事副司直沈頤之單付
정조 13년
兵曹口傳政事以李明運爲守禦中軍
정조 13년
傳于申耆曰京畿監司明日入侍
정조 13년
申耆以兵曹言啓曰慶熙宮衛將白鳳翼身病猝重勢難供職呈狀乞遞輪番之任不可久曠今姑改差何如傳曰允
정조 13년
申耆以守禦廳言啓曰本廳中軍白東俊身病猝重勢難察任馬兵都試期日不遠今姑改差何如傳曰允
정조 13년
禁府照目禁府都事呂駿永柳烇李晩祥沈厚之洪大淵宋益鼎刑曹正郞金永聃李東爀佐郞李果等矣宋益鼎李東爀不待朝令之還收又不往告堂上來稟院中之狀紀綱所在萬萬痛駭罪各杖一百收贖告身盡行追奪私罪呂駿永柳烇李晩祥沈厚之洪大淵金永聃李果雖無參聞之跡事關寮寀袖手傍觀者亦極無狀罪各杖一百收贖公罪奉敎依允爲旀呂駿永李晩祥洪大淵宋益鼎金永聃李東爀等段竝只功減一等柳烇沈厚之等段竝只功議各減一等爲良如敎又照目典設別提黃宗大矣親臨試射事面嚴重則竝發之失雖諉於同隊記過之命旣在渠身而輪對官擧案循例書入不爲懸頉者事體所在極爲可駭罪杖一百收贖告身盡行追奪私罪奉敎依允
정조 13년
己酉十一月二十六日辰時上御熙政堂抄啓文臣親試會講入侍時左承旨趙衍德右承旨李集斗左副承旨申耆右副承旨尹行任假注書趙台榮記注官金健修金鳳顯以次進伏訖引儀唱試官以下應製應講文臣入就位行四拜禮試官一提學金鍾秀行司直徐有隣檢校提學吳載純直提學金憙檢校直閣徐鼎修鄭東浚李晩秀等率文臣鄭晩錫等入就位行拜禮以次進伏訖鍾秀進前奏曰夜間聖體若何上曰一樣矣鍾秀曰昨日王大妃殿湯劑進御後氣候諸節若何上曰蔘末進御後似有動靜稍以爲幸矣鍾秀曰昨日賓對時入侍玉堂特遞有命而臣以同罪之故惶恐不敢卽地請寢矣儒臣之日前賓對時所懷近來言路寂寥之中猶有可觀今以非罪遞職殊覺可惜臣以爲校理尹光顔遞差之命特爲還收可以有補於聖朝來言之道矣上曰依爲之出擧條鍾秀曰以浮橋事更問蔡判府則以爲自聞數三舡隻沈水之後參以己見採其物議則浮橋之完固反不如舡艙云矣上曰以一李獻慶之言初則主議以一蔡弘履之言今忽反是云誠慨然矣鍾秀曰今此浮橋俱無先見之明孰不致慮而生怯乎命有隣書表題仍命懸題訖鍾秀曰製進之限旣在再明則臣等當先退乎上曰卿亦留在受講可也仍命開講鄭晩錫等以次進講上下詢文義至禹貢惟筠簵楛敎鍾秀曰近來該道所納箭竹皆是一年所長體不堅固未滿重數不成矢樣誠極駭然自廟堂嚴飭該道使之另念奉行可也講訖命諸臣宣飯上曰編摩堂上沈頤之口傳付軍職出榻敎命退諸臣以次退出
정조 13년
行都承旨具㢞坐左承旨李集斗坐直右承旨李益運坐左副承旨申耆坐右副承旨李晩秀坐同副承旨尹行任坐直注書徐有聞仕直一員未差假注書鄭履綏仕事變假注書任㸁仕
정조 13년
藥房都提調金鍾秀提調徐有隣副提調具㢞啓曰伏未審夜間聖體調攝若何寢睡水剌之節何如膈間往來之候亦何如臣等率諸御醫趁早入診詳察聖候議定當進湯劑爲宜王大妃殿調攝中氣候漸臻差勝之境否臣等不任區區憂慮敢來問安竝此仰稟答曰知道慈殿氣候比昨一樣卿等不必入侍矣
정조 13년
李益運啓曰合辭方張之時兩司無詣臺之員事甚未安除在外疏批未下外未肅拜呈告人員竝卽牌招何如傳曰允
정조 13년
李晩秀啓曰大司憲鄭好仁未肅拜執義申禹相牌不進掌令金寅燮趙武範持平李敬臣俱在外持平李敬心疏批未下監察茶時之意敢啓傳曰知道
정조 13년
李集斗啓曰來初一日輪對日次矣敢稟傳曰爲之
정조 13년
假注書趙台榮汰去代以洪樂游爲假注書
정조 13년
假注書洪樂游在外代以鄭履綏爲假注書
정조 13년
李集斗啓曰京畿監司徐有防依下敎來待矣傳曰入侍定例編摩堂上沈頤之同爲入侍
정조 13년
傳于具㢞曰吏曹參議批下牌招同參政事
정조 13년
以吏曹參議丁範祖牌不進罷職傳旨傳于尹行任曰只推更爲牌招
정조 13년
有政吏批判書吳載純進參判具庠式暇參議丁範祖疏批未下同副承旨尹行任進以李運彬爲執義權恢爲獻納朴猷煥爲正言申獻朝爲修撰金載翼爲副修撰金文淳爲禮曹判書邊得讓爲工曹判書李祖承爲刑曹參議李命植爲判義禁姜垣爲宗簿正李文源爲景慕宮提調白泳鎭爲刑曹正郞承文著作單尹淙兼養賢庫直長單方在岳贈吏判李國輔贈左贊成例兼贈吏參李命臣贈吏判例兼贈吏議李潤朝贈吏參例兼以上判義禁李文源本生三代追贈故縣令金履坤贈執義特贈事承傳
정조 13년
再政以申湜爲禁府都事姜儐爲穆陵參奉金履顯爲淸風府使定陵參奉李奭年七十今加通政侍從臣李敬臣父加資事承傳
정조 13년
三政李洛秀爲禁府都事洪彝浩爲淸道郡守金孝建爲泰川縣監李宗明爲宗簿直長宋元慶爲南部奉事
정조 13년
兵批判書金尙集病參判洪檍入直進參議柳焵病參知李師濂病左副承旨申耆進以孫相龍爲副護軍趙衍德沈晉賢李敬一爲副司直李基慶爲副司果